Diari Oficial de la Generalitat Valenciana


Sumari del DOGV 7123, del 02-10-2013 (2013/9309)

Notificació de l'acord de cancel·lació de la inscripció número H03.014.1242 en el Registre d'Establiments Autoritzats per a la instal·lació de Màquines Recreatives i d'Atzar.
------------------------------------------------------------------------------------------------------------------------------------------------------------------------------

### Dades del document

Número de DOGV
:   7123

Data del DOGV
:   02-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9309


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'acord de cancel·lació de la inscripció número H03.014.1242 en el Registre d'Establiments Autoritzats per a la instal·lació de Màquines Recreatives i d'Atzar. [2013/9309]  
S'ha intentat la notificació expressa a la mercantil Cervecería-Mesón Caballer y Orus, SC, i no s'ha pogut practicar a l'últim domicili conegut, carrer d'Àries, 6, baix 2, d'Alacant, i, per tant, en virtut del que disposa l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, Llei 24/2001, de 31 de desembre, i Llei 11/2007, de 22 de juny, per mitjà del present anunci es procedix a notificar-li la resolució dictada per la Subdirecció General de Joc, a Alacant, amb data 23 de juliol de 2013, el text íntegre de la qual és el següent:  
«Vista la inscripció número H03.014.1242, efectuada en el Registre d'Establiments Autoritzats per a la Instal·lació de Màquines Recreatives i d'Atzar, amb data 26 de desembre de 1991, per a l'establiment denominat Gran Vía, posteriorment denominat Cervecería Mesón di Roma, del qual és titular des del 15 de juliol de 1999 l'entitat Cervecería-Mesón Caballer y Orus, SC, amb CIF G-53345856, situat al carrer d'Àries, 7, d'Alacant, en què concorren els següents  
  
  
Antecedents de fet  
1. Amb data 2 d'abril de 2013 té entrada en este centre un informe de la Unitat del Cos Nacional de Policia, adscrita a la Comunitat Valenciana, en què es fa constar que l'establiment denominat Cervecería Mesón di Roma, situat al carrer d'Àries, 7, d'Alacant, inscrit amb el número H03.014.1242, no existix, és actualment una ortopèdia.  
  
2. Amb data 14 de maig de 2013 s'inicia este expedient de cancel·lació a la vista de l'informe indicat de la Unitat del Cos Nacional de Policia adscrita a la Comunitat Valenciana, per considerar-se que s'ha incorregut en la causa de cancel·lació de la inscripció que es preveu en l'últim paràgraf de l'apartat 1 de l'article 35 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV11.09.2006).  
3. Amb data 14 de maig de 2013 es concedix tràmit d'audiència a la titular de l'establiment, l'entitat Cervecería-Mesón Caballer y Orus, SC, a fi que puga al·legar i presentar la documentació que crega oportuna al seu dret.  
4. Esta entitat és desconeguda en el domicili que consta en l'expedient i, per tant, es practica la notificació del tràmit d'audiència tal com establix l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
5. Transcorregut el termini concedit en el tràmit d'audiència, no consta que s'haja presentat cap al·legació.  
  
Fonaments de dret  
I. La Subdirecció General de Joc és competent per a resoldre este expedient de cancel·lació d'inscripció en el Registre d'Establiments, en virtut de la disposició addicional sexta del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública (DOCV 29.01.2013), en relació amb el que establix l'article 35, apartat 4, del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006), en la redacció feta en el Decret 56/2011, de 20 de maig (DOCV 10.06.2011).  
II. L'últim paràgraf de l'article 35.1 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006), establix que la inscripció «podrá ser cancel·lada per falta de manteniment dels requisits o pressupòsits que li van servir de base», com en este cas, en què ha quedat constatat que l'establiment actualment no existix i que el local està ocupat per una ortopèdia.  
  
Vist el Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV 11.09.2006) i la resta de normativa d'aplicació pertinent.  
Amb esta data s'acorda la cancel·lació de la inscripció H03.014.1242, efectuada a nom de l'entitat Cervecería-Mesón Caballer y Orus, SC, corresponent a l'establiment denominat Cervecería Hostal di Roma, situat al carrer d'Àries, 7, d'Alacant.  
Contra esta resolució, que no esgota la via administrativa, es pot interposar un recurs d'alçada davant de la Direcció General de Tributs i Joc, en el termini d'un mes comptador des de l'endemà de la seua notificació, de conformitat amb les disposicions de l'article 114 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.»  
  
I perquè servisca de notificació a la interessada consignada anteriorment, s'expedix este edicte.  
  
Alacant, 12 de setembre de 2013.- La directora territorial: M. Inmaculada Ramírez Agulló.